
132                                                            DR.30.10.2018                                                                                                                          

 
jasa baik daripada Yang Berhormat Menteri dan juga pegawai-pegawai khususnya daripada 
Kementerian Pendidikan. 

Oleh sebab isu mengenai UEC ini adalah isu yang hangat. Saya telah pun berikan 
isu dan cadangan. Begitu juga dengan matrikulasi, saya telah berikan isu dan cadangan. 
Saya harap bahawa pada masa yang akan datang ini kalau boleh diperbahaskan. Kesian 
saya duduk sini. Kalau saya hendak bertulis, saya sudah boleh balik ke rumah sudah. Saya 
boleh beristirahat dengan isteri tapi kesian saya di sini, tetapi isteri saya di New Zealand lah. 
Terima kasih. 

Dato’ Jalaluddin bin Alias [Jelebu]: Tuan Yang di-Pertua, boleh saya dapat 
maklum? Minta maaf, Yang Berhormat Menteri, saya keluar sekejap tadi. Tentang sekolah 
tadi. 

Dr. Maszlee bin Malik: Nampak gayanya memang dia orang tidak mahu saya balik 
ini... [Ketawa] Okey, kembali kepada Yang Berhormat Segamat. Saya minta maaf di atas apa 
yang berlaku. Akan tetapi, kita akan berikan dan bukanlah langsung tidak dijawab. Kalau kita 
masih ingat, semalam saya telah menjawab persoalan berkaitan UEC yang ada kaitan 
dengan apa yang dikemukakan oleh Yang Berhormat Segamat dan kita mengambil cakna 
dan mengambil peduli terhadap segala saranan dan juga cadangan yang diberikan. Yang 
Berhormat Segamat ini dia merupakan rakan baik saya. Banyak input-input yang dia berikan 
kita bawa ke kementerian. Terima kasih, Yang Berhormat Segamat. 

Berkaitan Yang Berhormat Jelebu- kembali pula. Seperti mana disebut tadi, 
pembaikan bangunan asrama Sekolah Menengah Kebangsaan Lui Barat akan dilaksanakan 
pada tahun 2019 mengguna pakai peruntukan tahun 2019. Itu berita baik. 

Keduanya, projek SJKT yang dimaksudkan berkemungkinan adalah projek-projek 
pembinaan SJKT Ladang Pertang di tapak baharu di bawah Pakej Rangsangan Khas (PRK) 
2012 yang dilaksanakan oleh kontraktor TRT Engineering Sdn. Bhd. Selepas semakan 
dibuat, keseluruhan tuntutan interim kontraktor telah pun dibuat bayaran. Ini yang kita dapat 
daripada pihak perolehan. 

Dato’ Jalaluddin bin Alias [Jelebu]: Tuan Yang di-Pertua, Yang Berhormat 
Menteri, yang SMK Lui Barat itu saya ucapkan terima kasihlah. Kalau dapat, kita buat di awal 
tahun 2019 fasal pelajar-pelajar itu memerlukan sangat tentang asrama. SJK Tamil Ladang 
Pertang ini, Yang Berhormat Menteri, saya harap dapat pertimbangkan daripada pihak 
kementerian supaya dilihat balik kerana kalau bayaran itu sudah dilunaskan sepenuhnya 
tetapi kerja-kerja ini tidak siap. Ini saya minta perhatian daripada pihak kementerian. Terima 
kasih, Yang Berhormat Menteri. 

Dr. Maszlee bin Malik: Terima kasih, Yang Berhormat Jelebu. Kita akan melihat 
serius terhadap isu tersebut. Sebelum saya berundur, Tuan Yang di-Pertua, izinkan saya 
akhiri dengan sebuah sajak. 

Wahai anak-anak sekolah, 

Hitam atau putih bukan isu utama, 

Sekolah bukannya penjara, 

Pesan pujangga, 

Bila dewasa jadi Pak Menteri dan penguasa, 

Jangan salah guna kuasa, 

Jangan samun dan curi rakyat punya harta, 

Banyakkan membaca, menghiasi diri dengan budi dan elakkan 
boros berbelanja, 

Kelak harta rakyat akan dihamburkan untuk Bijan, Hermes dan 
berlian permata, 

Nanti kau akan dilangsir, ditangkap oleh SPRM dan akan dibicara, 

Pakaian mu pula nanti berwarna jingga. 

  



jasa baik daripada Yang Berhormat Menteri dan juga pegawai-pegawai khususnya daripada Kementerian Pendidikan. Oleh sebab isu mengenai UEC ini adalah isu yang hangat. Saya telah pun berikan isu dan cadangan. Begitu juga dengan matrikulasi, saya telah berikan isu dan cadangan. Saya harap bahawa pada masa yang akan datang ini kalau boleh diperbahaskan. Kesian saya duduk sini. Kalau saya hendak bertulis, saya sudah boleh balik ke rumah sudah. Saya boleh beristirahat dengan isteri tapi kesian saya di sini, tetapi isteri saya di New Zealand lah. Terima kasih. Dato' Jalaluddin bin Alias [Jelebu]: Tuan Yang di-Pertua, boleh saya dapat maklum? Minta maaf, Yang Berhormat Menteri, saya keluar sekejap tadi. Tentang sekolah tadi. Dr. Maszlee bin Malik: Nampak gayanya memang dia orang tidak mahu saya balik ini... [Ketawa] Okey, kembali kepada Yang Berhormat Segamat. Saya minta maaf di atas apa yang berlaku. Akan tetapi, kita akan berikan dan bukanlah langsung tidak dijawab. Kalau kita masih ingat, semalam saya telah menjawab persoalan berkaitan UEC yang ada kaitan dengan apa yang dikemukakan oleh Yang Berhormat Segamat dan kita mengambil cakna dan mengambil peduli terhadap segala saranan dan juga cadangan yang diberikan. Yang Berhormat Segamat ini dia merupakan rakan baik saya. Banyak input-input yang dia berikan kita bawa ke kementerian. Terima kasih, Yang Berhormat Segamat. Berkaitan Yang Berhormat Jelebu- kembali pula. Seperti mana disebut tadi, pembaikan bangunan asrama Sekolah Menengah Kebangsaan Lui Barat akan dilaksanakan pada tahun 2019 mengguna pakai peruntukan tahun 2019. Itu berita baik. Keduanya, projek SJKT yang dimaksudkan berkemungkinan adalah projek-projek pembinaan SJKT Ladang Pertang di tapak baharu di bawah Pakej Rangsangan Khas (PRK) 2012 yang dilaksanakan oleh kontraktor TRT Engineering Sdn. Bhd. Selepas semakan dibuat, keseluruhan tuntutan interim kontraktor telah pun dibuat bayaran. Ini yang kita dapat daripada pihak perolehan. Dato' Jalaluddin bin Alias [Jelebu]: Tuan Yang di-Pertua, Yang Berhormat Menteri, yang SMK Lui Barat itu saya ucapkan terima kasihlah. Kalau dapat, kita buat di awal tahun 2019 fasal pelajar-pelajar itu memerlukan sangat tentang asrama. SJK Tamil Ladang Pertang ini, Yang Berhormat Menteri, saya harap dapat pertimbangkan daripada pihak kementerian supaya dilihat balik kerana kalau bayaran itu sudah dilunaskan sepenuhnya tetapi kerja-kerja ini tidak siap. Ini saya minta perhatian daripada pihak kementerian. Terima kasih, Yang Berhormat Menteri. Dr. Maszlee bin Malik: Terima kasih, Yang Berhormat Jelebu. Kita akan melihat serius terhadap isu tersebut. Sebelum saya berundur, Tuan Yang di-Pertua, izinkan saya akhiri dengan sebuah sajak. Wahai anak-anak sekolah, Hitam atau putih bukan isu utama, Sekolah bukannya penjara, Pesan pujangga, Bila dewasa jadi Pak Menteri dan penguasa, Jangan salah guna kuasa, Jangan samun dan curi rakyat punya harta, Banyakkan membaca, menghiasi diri dengan budi dan elakkan boros berbelanja, Kelak harta rakyat akan dihamburkan untuk Bijan, Hermes dan berlian permata, Nanti kau akan dilangsir, ditangkap oleh SPRM dan akan dibicara, Pakaian mu pula nanti berwarna jingga.